open-index/open-wikipedia-markdown huggingface dataset:
Alpha (sarjakuvalehti)

**Alpha** oli Harto Pasosen luoma ja kustantama sarjakuvalehti, joka ilmestyi vuosina 1991–1992. Lehti ilmestyi neljä kertaa vuodessa. Vuonna 1993 julkaistiin albumimuotoinen *Alpha – sarjakuvan aikakauskirja I*.

Pasonen oli jo aiemmin julkaissut A5-kokoista *Pumpsis*-pienlehteä. *Alpha* oli sitä näyttävämpi, ja vuoden 1992 alusta lehdessä alettiin julkaista myös värisarjakuvia. *[[Suomalaisen sarjakuvan ensyklopedia|Suomalaisen sarjakuvan ensyklopedian]]* mukaan sisältö koostui modernista ulkomaisesta sarjakuvasta ja ”kotimaisen tuotannon tyylitietoisemmasta puolesta”. Muun muassa Juba oli tehnyt lehteen sarjakuvan sian ja naisen suhteesta, ennen ''Viiviä ja Wagneria''. 

Pasonen markkinoi lehteä aktiivisesti ja kuljetti sitä itse myyntipisteisiin ympäri Suomea. Lehti ei kuitenkaan menestynyt markkinoilla. Pasosen mukaan myyntityö loi kuitenkin pohjan myöhemmälle liiketoiminnalle. Vuonna 1995 hän perusti Valiosarjat Oy:n, joka alkoi kustantaa sarjakuvia Arktinen Banaani -aputoiminimellä. Kustantamon nimen keksi sarjakuvapiirtäjä Timo Mäkelä. Alun perin nimeä suunniteltiin *Alphalle*. 

## Lähteet
Ludvig Håkanson

**Ludvig Erik ”Ludde” Håkanson** (s. 22. maaliskuuta 1996 Ålsten) on ruotsalainen koripalloilija, pelipaikaltaan pelintekijä tai heittävä takamies. Håkanson on vuodesta 2013 lähtien kuulunut Liga ACB:ssä pelaavan FC Barcelonan organisaatioon, josta hän on kaudella 2016–2017 lainassa saman sarjan Baloncesto Sevillassa.

Håkansonia pidetään ruotsalaisen koripallon suurimpana lupauksena. Hän kuului Ruotsin maajoukkueeseen 17-vuotiaana vuoden 2013 koripallon Euroopan-mestaruuskilpailuissa.

Håkansonin vahvuuksiin kuuluu heittopeli sekä syöttäminen. Hänen heikkouksiaan ovat puolustuspeli sekä fyysisyys. 

## Lähteet
Yorosso

**Yorosso** on maalaiskunta, sen keskuskylä ja Yorosson piirin hallinnollinen keskus Sikasson alueella Malissa. Se sijaitsee Burkina Fasoon johtavan tien varrella 214 kilometriä Sikassosta koilliseen. Kunnassa on 22&nbsp;600 ja keskuskylässä 6&nbsp;300 asukasta.

Yorosson kunta rajoittuu pohjoisessa Kiffosso I:n, idässä Ménamba I:n, etelässä Mahoun ja Kouryn ja lännessä Karanganan kuntiin. Se sijaitsee Dogonin ylänköä etelässä jatkavalla Koutialan ylängöllä. Pysyviä vesistöjä ei ole. Seutu kuuluu Sahelin ja Sudanin siirtymäalueeseen.

Kuntaan kuuluu 10 kylää. Asukkaat ovat etupäässä miniankoja, boboja, fulbeja ja dogoneja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi, maapähkinä ja lehmänpapu. Kotieläimiä ovat naudat, lampaat, vuohet, aasit, siat, siipikarja ja vähäisessä määrin hevoset. Lisäksi harjoitetaan keräilyä, käsityöammatteja ja pienimuotoista kaupankäyntiä. Palveluihin kuuluu joukko alakouluja, kaksi yläkoulua, piirin poliklinikka, terveyskeskus ja keskuskylän vesijohtoverkko.

## Lähteet
Sininen kuu (elokuva)

**Sininen kuu** (*Lost Horizon*) on Frank Capran tuottama ja ohjaama draamaelokuva vuodelta 1937. Se perustuu James Hiltonin saman&shy;nimiseen romaaniin vuodelta 1933, jonka pohjalta käsi&shy;kirjoituksen laati Robert Riskin. Elokuvan musiikin on tehnyt Dimitri Tiomkin.

## Juoni
Ryhmä Kaukoidän maan sotilas&shy;kapinaa pakoon lähteviä länsi&shy;maalaisia pelastautuu britti&shy;diplomaatti Bob Conwayn (Ronald Colman) avulla viime hetkelleä lento&shy;koneeseen, mutteivät tiedä että se on kaapattu. Kone tekee pakko&shy;laskun mystiseen Himalajalla sijaitsevaan paikkaan nimeltä Shangri-La, josta tulokkaat aluksi haluavat pois mutta huomaavat vähitellen paikan onnelliseksi ja rauhalliseksi ja päättävät jäädä. Shangri-Lata hallitsee vanha ja viisas belgialainen munkki. Lopulta Bob Conwaylle selviää miksi heidät on tuotu juuri Shangri-Lahan, mutta ainoa joka haluaa sieltä enää pois on hänen veljensä George (John Howard).

## Rooleissa

## Tuotanto
*Sininen kuu* oli kallein siihen asti tuotettu elokuva. Sen teko tuli niin kalliiksi, että Columbia Picturesiltä kesti viisi vuotta päästä omilleen. Elokuva horjutti paitsi tuotantoyhtiön taloutta, myös Capran suhteita Columbiaan ja käsi&shy;kirjoittaja Raskiniin, jonka kanssa hän oli tehnyt elokuvat *[[Päivä ylhäisönaisena]]* (1933), *[[Tapahtui eräänä yönä]]* (1934) ja *[[Mr. Deeds tulee kaupunkiin]] (1936).

==Vastaanotto ja myöhempi arvostus==
[[Elitisti]]-verkko&shy;julkaisussa Markus Sorsa pitää *Sinistä kuuta* pikemminkin kiinnostavana kuin onnistuneena Capran elokuvana. Hänestä heikointa on näyttelijän&shy;työ, mutta kritiikkiä saavat myös käsi&shy;kirjoitus ja kokonaisuus, joka Sorsan mukaan on ”ryhditön seka&shy;melska, joka ei kokonaisuutena millään jaksa kantaa koko (restauroidun version) yli kaksi&shy;tuntista kestoa”.

*The New York Timesin* kriitikot valitsivat *Sinisen kuun'' vuonna 2004 yhdeksi kaikkien aikojen tuhannesta parhaasta elokuvasta maailmassa.

Helsingin Töölöntullissa, osoitteessa Mannerheimintie 118, toimi vuosina 1941–1986 elokuvateatteri Sininen kuu, joka lie saanut nimensä tästä elokuvasta.

## Lähteet

## Aiheesta muualla
*
Bill Laimbeer

**William ”Bill” Laimbeer, Jr.** (s. 19. toukokuuta 1957 Boston, Massachusetts) on uransa päättänyt yhdysvaltalainen koripalloilija, pelipaikaltaan sentteri. Nykyään hän toimii WNBA-liigan New York Libertyn päävalmentajana.

Laimbeer muistetaan parhaiten Detroit Pistonsin riveistä vuosilta 1982–1993. Hän kuului 1980-luvun lopun ”Bad Boys Pistonsiksi” kutsutun joukkueen runkopelaajiin. Laimbeer tunnettiin erittäin aggressiivisesta pelityylistään ja rajuista virheistään, ja hän oli vihattu pelaaja vastustajien sekä heidän faniensa silmissä.

Laimbeer voitti urallaan kaksi NBA:n mestaruutta, ja hänet valittiin neljästi . Pistons on jäädyttänyt Laimbeerin pelinumeron 40.

## Lähteet
John Rafael Ekelund

**John Rafael Ekelund** (19. heinäkuuta 1877 Turku – 14. joulukuuta 1946) oli suomalainen taidemaalari.

Ekelundin vanhemmat olivat Turun linnan vankilan johtaja Adolf Fredrik Ekelund ja Emma Fredrika Grönlund. Hän opiskeli Suomen Taideyhdistyksen piirustuskoulussa Turussa 1893–1896, Taideteollisessa keskuskoulussa 1896–1899 sekä Berliinin kuninkaallisessa taidekoulussa 1901 ja 1905. Ekelundin teoksia oli esillä Amsterdamissa ja Antwerpenissä 1931.

Ekelund työskenteli Kansallisteatterin lavastajana. 1920-luvulla hän vietti kesänsä Naantalissa ja toimi samalla *"Naantalin kylpylälaitoksen huvi-intendenttinä"* järjestäen venetsialaisia ja muita juhlatilaisuuksia. Ekelund maalasi Naantalissa maisemia ja hän maalasi myös tilaustöinä muotokuvia ja huviloiden kuvia.

## Teoksia
* *Huvila* : öljymaalaus. 1903
* *Sisäkuva Rosenborgin linnasta* : sekatekniikkateos. 1911
* *Näkymä Aurajoelta* : öljymaalaus. 1919
* *Naantalin kirkko* : öljymaalaus.
* *Ihmisiä pommisuojassa talvisodan aikaan Kristiinankadun ja Mannerheiminkadun kulmatalossa Naantalissa* : lyijykynätyö. 1940 

## Lähteet

## Aiheesta muualla
* Suomalaisen kuvataiteen bibliografia : John Rafael Ekelund
Revolution MMA

**Revolution Mixed Martial Arts** on yhdysvaltalainen vapaaottelu- ja kuntoseura, jonka perusti entinen vapaaottelija Jimmy Fowler. Seuran tunnetuimpia ottelijoita ovat UFC:ssä otteleva Sara McMann ja Bellator MMA:ssa Ed Wood.

## Lähteet

## Aiheesta muualla
*Kotisivut
Shenandoahin armeija

**Shenandoahin armeija** () oli yksi Unionin armeijoista Yhdysvaltain sisällissodassa. Shenandoahin armeija perustettiin elokuussa 1862 vastauksena Konfederaation Jubal Earlylle, jonka armeija uhkasi Washington D.C.:n turvallisuutta. Armeijan runko muodostettiin kolmesta armeijakunnasta: Horatio G. Wrightin komentamasta 6. armeijakunnasta, William H. Emoryn 19. armeijakunnasta ja George Crookin Länsi-Virginian armeijasta eli 8. armeijakunnasta. Armeijan pääasiallisena komentajana toimi kenraalimajuri Philip Sheridan. 

Shenandoahin armeija taisteli pääasiassa Shenandoahin laaksossa. Shenandoahin armeija otti useita voittoja Earlyn armeijasta, onnistui tuhoamaan Konfederaation ruokahuollon kannalta tärkeitä kohteita laaksossa ja lopulta tuhosi koko Earlyn armeijan saaden näin koko laakson hallintaansa. Shenandoahin laakson taistelujen päätyttyä Shenandoahin armeija liittyi sodan päättäneelle Appomattoxin sotaretkelle. 

Ennen Shenandoahin armeijaa Unionilla oli myös olemassa Shenandoahin osastona () tunnettu yksikkö, joka oli olemassa kesästä 1861 kevääseen 1862. Sitä komensi kenraalimajuri Nathaniel P. Banks.

## Merkittäviä taisteluja
**Shenandoahin osasto:**
* Falling Watersin taistelu (1861)
* Ensimmäinen Winchesterin taistelu (1862)
**Shenandoahin armeija:**
* Kolmas Winchesterin taistelu (eli Opequonin taistelu, 1864)
* Fisher's Hillin taistelu (1864)
* Tom's Brookin taistelu (1864)
* Cedar Creekin taistelu (1864)
Proffan kellari

**Proffan kellari** on Turun yliopiston kampusalueella sijaitseva ravintola, joka aloitti toimintansa vuonna 1982. 

## Historia

Turun yliopiston ylioppilaskunta oli laajentanut Ylioppilastalo A:ssa sijainneen ravintola Iskerin tiloja 1970-luvun lopulla, mutta ravintolatoiminta ajautui pian konkurssiin. Aila ja Markku Harjanne perustivat Iskerin laajennusosaan Proffan kellarin vuonna 1982. Liiketoiminta kuitenkin kaatui 1990-luvun alun lamassa. Iskerin ovimiehenä toiminut Teppo Toivanen vuokrasi tilan ylioppilaskyläsäätiöltä vuonna 1993 ja hankki Harjanteiden konkurssipesästä tarpeellisia varusteita kuten tuoleja. Hän oli jo aiemmin yrittänyt hankkia ravintolan omistukseensa. 1990-luvun puolivälissä hän laajensi ravintolan tiloja yläkerran kabinetteihin. 

Proffan kellarilla on ollut kampusbaarina suuri merkitys turkulaisille opiskelijoille. Ravintolan tiloissa opiskelijat ovat järjestäneet juhlia, tapaamisia ja kokouksia. Sitä on kutsuttu turkulaisten opiskelijoiden instituutioksi. Ravintolan kulta-aikaa oli 1990-luku, jolloin tiloissa järjestettiin paljon opiskelijajuhlia. Toivasen mukaan 95 prosenttia asiakkaista oli opiskelijoita. Hän oli alusta alkaen pyrkinyt tekemään paikan opiskelijaystävälliseksi. Ravintola tunnetaankin ”opiskelijoiden olohuoneena”. 

## Omistajanvaihdos ja sulku-uhkia

Huhtikuussa 2016 ravintoloitsija Teppo Toivanen ilmoitti lopettavansa ravintolan ylioppilastalo A:n remontin takia. Kesällä 2016 ilmoitettiin, että uudet omistajat avaavat ravintolan samalla nimellä ja paikalla syksyllä. Ravintola avattiin uusien omistajien toimesta remontin jälkeen 12. syyskuuta 2016.

Keväällä 2016 lukuisat opiskelijayhdistykset järjestivät ennen ravintolan sulkemista Viikko Proffassa -tapahtuman. Tapahtumaan kuului myös Akateemisen Aurajokilaivuriyhdistyksen järjestämä appro, jonka osallistujat keräsivät ravintolassa käynnistä leimoja viikon jokaiselta päivältä. Toivanen itse lahjoitti jäähyväisviikolla 2 000 euroa Tyyn järjestöille.

Vuonna 2024 vapun alla Proffan kellari ilmoitti, että sen vuokrasopimus oli irtisanottu. Uuden vuokralaisen suunnitelmissa oli oman ravintolan perustaminen samalla Proffan kellari -nimellä. Tämä aiheutti opiskelijayhteisössä laajaa vastustusta ja vapun aikana vuokralaisenvaihdosta vastustava adressi keräsi lähes 4 000 nimeä. Heinäkuussa ravintola tiedotti, että vuokrasopimukselle tarjottiinkin jatkoa.

## Lähteet

## Aiheesta muualla
* Rouhiainen, Sampo: Vakkariuskollinen baarinpitäjä
Emma Kivekäs

**Emma Irene Kivekäs** (5. huhtikuuta 1898 Hollola – 19. huhtikuuta 1956) oli suomalainen taidemaalari.

Kivekäs opiskeli Suomen Taideyhdistyksen piirustuskoulussa 1923–1925 sekä Taideteollisessa keskuskoulussa kuvaamataidonopettajaosastolla 1920–1922 ja 1923–1924. Hän osallistui Suomen Taiteilijain näyttelyyn 1936 ja Suomen Taideakatemian 3-vuotisnäyttelyihin 1935 ja 1956. Kivekäs toimi piirustuksenopettajana oppikoulussa. Kivekkään muistonäyttely pidettiin Helsingissä 1960.

## Teoksia
* *Kukkia* : öljymaalaus. 1953

## Lähteet

## Aiheesta muualla
* Suomalaisen kuvataiteen bibliografia : Emma Kivekäs
Uffe Tägström

**Uffe Tägström** (s. 9. lokakuuta 1968 Tampere) on suomalainen kypärämaalari ja graafinen suunnittelija. Koulutukseltaan Tägström on ylioppilas. Nykyisin hän suunnittelee kypärämaalauksia moottoriurheilijoille. 

Tägström on suunnitellut kypärämaalauksia tunnetuille suomalaisille kuten Kimi Räikkönen, Heikki Kovalainen, Jyrki Järvilehto, Tommi Mäkinen ja Marcus Grönholm. Sekä suunnittelee varikkonäkymiä, tiimivaatteita ja fanituotteita.

## Tägströmin suunnittelemia kypärämaalauksia
* Fernando Alonso
* Jenson Button
* Marcus Grönholm
* Jyrki Järvilehto
* Esapekka Lappi
* Heikki Kovalainen
* Kevin Magnussen
* Juan Pablo Montoya
* Tommi Mäkinen
* Sergio Pérez
* Pedro de la Rosa
* Kalle Rovanperä
* Kimi Räikkönen
* Robert Shwartzman
* Vesa Toskala
* Toni Vilander

## Lähteet

## Aiheesta muualla
* Uffedesign -Nettisivut
* Uffedesign Instagram-tili
Guidime

**Guidime** on maalaiskunta Kayesin alueen Yélimanén piirissä Malissa. Sen keskuskylä Yélimané sijaitsee lähellä Mauritanian rajaa 178 Kayesista koilliseen. Yélimané on samalla myös piirin hallinnollinen keskus. Kunnassa on 39&nbsp;800 ja keskuskylässä 4&nbsp;300 asukasta.

Guidimen kunnan pinta-ala on 670 neliökilometriä. Se rajoittuu pohjoisessa Kremisin, idässä Fangan ja Soumpoun, etelässä Goryn ja lännessä Toyan kuntiin. Vesistöjä ovat ajoittain kuivuvat Térekolé ja Babassangué -joet sekä Goumbokho ja Hontokholo -järvet. Kasvillisuus on pensasaroa. Seutu kuuluu Sahelin vyöhykkeeseen.

Kuntaan kuuluu 22 kylää. Niistä suurimmat ovat 7&nbsp;700 asukkaan Dioncoulane ja 5&nbsp;100 asukkaan Bandiougoula. Asukkaista 90 % soninkeja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat maapähkinä, lehmänpapu, maissi, riisi, durra ja hirssi. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan kalastusta, käsityöammatteja ja pienimuotoista kaupankäyntiä.

Yélimanén kautta kulkee Nioron ja Kayesin välinen tie. Kunnassa toimii 12 alakoulua ja 5 yläkoulua. Terveyspalveluihin kuuluu piirin poliklinikka ja neljä terveyskeskusta. Keskuskylässä on sähkö-, puhelin- ja vesijohtoverkko.

## Lähteet
Anna Löppönen-Kauhanen

**Anna Aleksandra Löppönen-Kauhanen** (6. toukokuuta 1873 Viipuri – 29. kesäkuuta 1947) oli suomalainen taidemaalari.

Anna Löppönen-Kauhanen opiskeli Suomen Taideyhdistyksen piirustuskoulussa 1892–1898 sekä Pietarin taideakatemiassa 1898–1901. Hän osallistui Suomen Taiteilijain näyttelyihin vuosina 1896, 1898, 1900, 1902 ja 1943.

## Teoksia
* *Karjalainen kyläsoittaja* : öljymaalaus. 1901

## Lähteet

## Aiheesta muualla
* Suomalaisen kuvataiteen bibliografia : Anna Löppönen-Kauhanen
Sanny Hadjopoulos

**Sanny Hadjopoulos**, o.s. *Häggman* (27. tammikuuta 1872 Jyväskylä – 16. heinäkuuta 1952) oli suomalainen taidemaalari.

Sanny Hadjopoulos opiskeli Julie Wolfhornin piirustuskoulussa Berliinissä 1907, Damenakademiessa Münchenissä 1908–1912 sekä Académie de la Grande Chaumièressa Pariisissa 1928. Hän osallistui Suomen Taiteilijain näyttelyihin vuosina 1911, 1914 ja 1928. Sanny Hadjopoulos meni naimisiin lakitieteen tohtori, kirjailija Konstantin Hadjopouloksen kanssa ja muutti Saksaan jossa hän myös aloitti taideopintonsa. Hän asui vuoteen 1921 saakka ulkomailla pääasiassa Münchenissä ja Ateenassa.

## Teoksia
* Hadjopouloksen teoksia on Kymin kirkossa

## Lähteet

## Aiheesta muualla
* Suomalaisen kuvataiteen bibliografia : Sanny Hadjopoulos
Martha Lagercrantz

**Martha Elise Lagercrantz** (14. kesäkuuta 1880 Helsinki – 17. lokakuuta 1963) oli suomalainen taidemaalari.

Martha Lagercrantz opiskeli Suomen Taideyhdistyksen piirustuskoulussa 1910–1912 sekä Turun Taideyhdistyksen piirustuskoulussa 1920-luvulla ja Pariisissa Académie Colarossissa 1928. Hän osallistui Suomen Taiteilijain näyttelyihin ja hänen töitään oli esillä Göteborgissa 1946. Lagercrantz toimi opettajana oppikoulussa vuodesta 1914 alkaen.

## Teoksia
* *Sisäkuva* : pastelli.
* *Nainen haaremipuvussa*, noin 1928–1937 välillä

## Lähteet

## Aiheesta muualla
* Suomalaisen kuvataiteen bibliografia : Martha Lagercrantz
Diéma

**Diéma** on maalaiskunta, sen keskuskylä ja Diéman piirin hallinnollinen keskus Kayesin alueella Malissa. Se sijaitsee Kaartan alueella 272 kilometriä Kayesista itään. Kunnassa on 30&nbsp;500 ja keskuskylässä 12&nbsp;800 asukasta (vuonna 2009).

Diéman kunnan pinta-ala on 1&nbsp;183 neliökilometriä. Se rajoittuu pohjoisessa Béman ja Grouméran, idässä Dianguirdén, etelässä Madiga Sackon ja lännessä Diangounté Camaran kuntiin. Seutu kuuluu Sahelin vyöhykkeeseen.

Kuntaan kuuluu 14 kylää. Asukkaista 65 % on soninkeja, 20 % bambaroita, 10 % maureja, 3,5 % fulbeja ja 1,5 % kagoroja. Lisäksi on jonkin verran diawandoja.

Diémasta on maantieyhteydet Kayesiin, Nioroon ja Katiin. Paikallisia elinkeinoja ovat maanviljely, karjanhoito, käsityöammatit, kalastus ja kaupankäynti. Tärkeimmät viljelykasvit ovat durra, lehmänpapu, hirssi ja vihannekset. Kotieläimiä ovat naudat, lampaat, vuohet, aasit ja hevoset. Palveluihin kuuluu seitsemän alakoulua, yläkoulu, piirin poliklinikka ja kolme terveysasemaa.

## Lähteet
Kabulin pommi-isku 2016

**Kabulin pommi-isku 2016** tapahtui Afganistanin pääkaupungissa Kabulissa 23. heinäkuuta 2016, kun itsemurhapommittaja iski keskellä mielenosoitusta. Viranomaisten mukaan ainakin 61 ihmistä on saanut surmansa ja yli 200 on loukkaantunut.

Mielenosoittajat olivat pääasiassa etnisesti hazaria, jotka osoittivat mieltään hallituksen toimia vastaan. Hazarien asuttaman köyhän Bamiyanin maakunnan halki oli tarkoitus rakentaa sähkölinja, mutta hallitus muutti suunnitelmansa ja sähkölinja ei tulisi sinne lainkaan. Mielenosoittajat vaativat että hallitus muuttaisi linjausta alkuperäisen mukaiseksi jotta sähköä saataisiin seudulle joka kärsii sähköpulasta. Isis on ilmoittautunut iskun tekijäksi.

## Lähteet
Luettelo Hämeenlinnan julkisista taideteoksista ja muistomerkeistä

**Luettelo Hämeenlinnan julkisista taideteoksista ja muistomerkeistä** sisältää Hämeenlinnassa olevat julkiset taideteokset, eli julkisilla paikoilla olevat pysyvät veistokset, patsaat, seinämaalaukset ja muistomerkit. Hämeenlinnan kaupunkiin liitettyjä kuntia ovat Hämeenlinnan maalaiskunta, Vanaja, Hauho, Kalvola, Lammi, Renko ja Tuulos.

## Hämeenlinnan julkisesta taiteesta

Hämeenlinnan vanhin julkinen taideteos on Robert Stigellin *Karhut* (1905) Aulangon näkötornin alapuolella. Muita koristeveistoksia kaupungissa ovat Gunnar Finnen 1920-luvulla syntynyt *Ilves*, Into Saxelinin alun perin 1920-luvulla valmistunut *Herääminen* ja Viktor Janssonin *Nuoruus* (1931). Aukusti Veuron vuonna 1940 syntynyt *[[Vasikanjuottaja]]* paljastettiin taidemuseon edustalla vuonna 1957.
 
Alpo Sailon *Paavo Cajander* (1933), Kalervo Kallion *Työn muistomerkki* (1937) ja Oskari Jauhiaisen *[[Nahkurien ammattikunnan muistomerkki]]* (1958) edustavat herooista klassismia. Aimo Tukiaisen *Summan taistelun muistomerkki* (1964) edustaa Tukiaisen *[[Mannerheimin ratsastajapatsas|Mannerheimin ratsastajapatsaan]]* jälkeisenä aikana omaksumaa abstraktia veistossuuntausta. 

Sankarillista modernismia ovat Harry Kivijärven *Uno Cygnaeuksen muistomerkki* (1965) ja Kain Tapperin Sibeliuksen kokovartaloveistos (1964).

Hämeenlinnan ympäristötaidetta ovat islantilaisen Rúrín postmoderni *Time Concrete* (1986) Vanajaveden rannalla, Kirsti Miilumäen *Maanpäällinen osa* (2001) Varikonniemessä ja Olli Larjon *Paikka* (2004) Hattelmalan päiväkodin pihalla. Kävelykadulla on graafisesta betonista tehty yhteistyöteos Marjukka Vainion kolmiosaisesta kasviaiheisesta kuvasta sekä Riitta ja Olli Jalosen teksteistä. Olli Jalonen on lisäksi toteuttanut Hämeenlinnaan kolmiosaisen aurinkoaiheisen ympäristötaideteoksen, jonka osat sijoittuvat eri puolille kaupunkia.

## Taideteokset ja muistomerkit

Luettelossa on pysyvästi julkisilla paikoilla olevia taideteoksia ja muistomerkkejä sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Alueessa on aluksi pitäjä ennen 2009 kuntaliitoksia: Hämeenlinna, Hauho, Kalvola, Lammi, Renko tai Tuulos. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).

}
|?
|
|
 -->
|}

## Muistolaatat

## Lähteet
* 
* 
* Kiuru, Uljas: *Lammilaiset muistomerkit*; Lammin kunta 1999; 
* Hämeenlinnan karttapalvelu (aluejako)

### Viitteet

## Aiheesta muualla

*
Naapurimelu

**Naapurimelu** tarkoittaa naapurien aiheuttamaa häiritsevää ääntä, joka kuuluu toisten asuntoihin. Se aiheutuu yleensä musiikin soittamisesta tai kovaäänisestä keskustelusta ja huutamisesta. Melu voi aiheuttaa paljon stressiä ja heikentää yleistä asumisviihtyvyyttä. 

Englannissa Rockwool-yhtiön tekemä tutkimus osoittaa, että joka kolmannen kaupunkialueen asukkaan yöunet ovat häiriintyneet tai he ovat kärsineet ylimääräisestä stressistä naapurimelun vuoksi viimeisen kahden vuoden aikana. 

## Kerrostalot
Kerrostaloissa, varsinkin vanhemassa rakennuskannassa, on yleisesti ottaen heikko tai heikohko ääneneristys. Riippuen huoneiston sijainnista yhtiössä naapurimelu voi kantautua rakenteita pitkin huoneistoon. Huonoimmassa asemassa naapurimelun suhteen ovat talon keskikerroksissa sijaitsevat huoneistot, sillä niillä on sekä ylä- ja alapuolella että sivuilla naapurihuoneistot. Naapurimelu voi kulkeutua myös kulmittain olevista huoneistoista häiritsevästi erityisesti yöaikaan. 

Parhaiten naapurimelulta suojaudutaan ylimpien asuinkerrosten kulmahuoneistoissa. Niiden etuna on, että yläpuoliset askeläänet eivät häiritse. Samoin huoneiston rajoittuminen vain kahdelta sivultaan muihin huoneistoihin tuo huomattavaa lisäetua naapurimelulta suojautumiseen. Parhaimmassa tapauksessa huoneiston makuuhuoneilla ei ole seinänaapureita lainkaan. 

YIT:n tuottaman tutkimuksen mukaan yleisimpiä naapurista kantautuvia häiritseviä ääniä ovat olleet riitely, lemmikkieläinten äänet ja TV:n tai radion äänet. 

## Rivitaloyhtiöt
Rivitaloyhtiöissä naapurimelu kantautuu yleisesti seinänaapurien aiheuttamana. Myös pihamaalta saattaa toisinaan, erityisesti kesäaikaan, kantautua häiritsevää naapurimelua. 

Monissa rivitaloyhtiöissä huoneistoja erottavat seinät ovat puurakenteisia. Puusta ja kipsilevystä rakennetulla seinärakenteella on rajoittunut ääneneristys varsinkin matalia taajuuksia vastaan. Varsinkin musiikin matalat taajuudet kantautuvat myös naapurihuoneistoon. 

## Omakotitalot
Omakotitaloissa naapurien aiheuttama melu kantautuu usein pihamaalla toteutettavista toiminnoista. Yleisimpiä ovat kesäaikaan pihajuhlat, joiden yhteydessä soitetaan kovaäänistä musiikkia ulkona. 

Omakotitalojen, etenkin vanhemman rakennuskannan, rakenteet päästävät lävitseen suuren osan häiritsevästä naapurimelusta. Tällä on vaikutusta esimerkiksi hyvälaatuiseen yöuneen. 

## Katso myös
* Lentomelu
* Melueste
* Ääneneristys
* Äänieriste
* Rakennusakustiikka

## Lähteet
Shokkikäytävä

**Shokkikäytävä** (*Shock Corridor*) on Samuel Fullerin tuottama, käsikirjoittama ja ohjaama yhdysvaltalainen draamaelokuva vuodelta 1963.

## Juoni
Elokuvassa Pulitzer-palkinnosta unelmoiva journalisti Johnny Barrett (Peter Breck) tekeytyy psyykkisesti sairaaksi naisystävänsä Cathyn (Constance Towers) avulla, joka tekeytyy Johnnyn sisareksi, johon hän muka kohdistaa insestisiä aikeita. Näin Johnny pääsee mielisairaalaan tutkimaan siellä tapahtuneeksi epäiltyä murhaa. Häneen kohdistetaan ankaria terapiatoimenpiteitä, kuten sähköšokkihoitoa. Muita laitoksen hoidokkeja ovat Korean sodassa kommunistiksi aivopesty mies, joka luulee nyt elävänsä Yhdysvaltain sisällissotaa; entinen lahjakas musta opiskelija, joka kannattaa nyt mustiin kohdistuvaa rotusyrjintää; sekä kuusivuotiaan tasolle taantunut ydinfyysikko. Johnny Barrett onnistuu lopulta selvittämään tapauksen, voittaa Pulitzerin jutullaan mutta tulee itse oikeasti mielisairaaksi ja jää sairaalaan.

## Tuotanto
Muuten mustavalkoisen *Shokkikäytävän* hallusinaatiojaksoissa Fuller käytti Brasiliassa liki 10 vuotta aiemmin kuvaamaansa värimateriaalia, jota oli tarkoitus käyttää hänen 20th Century Foxin kanssa kaavailemaansa elokuvaan ”Tigrero”. Brasilian viidakoihin sijoittuva elokuva ei kuitenkaan toteutunut liian kalliiden vakuutusmaksujen vuoksi. Mika Kaurismäki teki kariutuneesta filmiprojektista vuonna 1994 ensi-iltansa saaneen dokumentin *[[Tigrero – elokuva joka ei valmistunut]]*.

## Vastaanotto ja jälkimaine
*Shokkikäytävä* valittiin vuonna 1996 Yhdys&shy;valtojen kongressin kirjaston National Film Registryyn, johon kootaan esteetti&shy;sesti, historialli&shy;sesti tai kulttuuri&shy;sesti merkittäviä amerikkalais&shy;elokuvia. 

*[[The New York Times]]in* kriitikot valitsivat *Shokkikäytävän* vuonna 2004 yhdeksi kaikkien aikojen tuhannesta parhaasta elokuvasta maailmassa.

Suomen ensi-iltansa *Shokkikäytävä* sai vasta helmikuussa 1975. Televisiossa se on esitetty Yle TV1 -kanavalla joulukuussa 1992 ja Yle Teemalla marraskuussa 2016.

## Lähteet

## Aiheesta muualla
*
Pound Puppies

**Pound Puppies** on kanadalais-yhdysvaltalainen animaatiosarja. Sarjassa seurataan älykkäitä tarhakoiria, jotka pitävät maanalaista salaista keskusta koiratarhan alla. Heidän tarkoituksenaan on etsiä uudet omistajat tarhaan tuoduille koiranpennuille ja samalla varoa paljastumasta koiratarhan ihmisille.

Suomessa sarjaa alettiin esittää Nelosella suomeksi dubattuna 16. marraskuuta 2012. Lisäksi sarjaa on esitetty Foxin lastenohjelmistossa.
## Suomenkieliset ääninäyttelijät

Suomalainen tuotanto SDI Media. Ohjauksesta vastaa Kari Leppälä ja käännöksestä Aki Heinlahti.

## Katso myös
* Pikku Piskit

## Lähteet

## Aiheesta muualla
* 
* Nelosen kotisivut sarjalle
Hyvästi, Mr. Chips

**Hyvästi, Mr. Chips** (*Goodbye, Mr. Chips*) on Sam Woodin ohjaama brittiläinen draamaelokuva vuodelta 1939. Sen pääosissa näyttelevät Robert Donat, Greer Garson ja Terry Kilburn.

Koulumaailmaan sijoittuva elokuva pohjautuu James Hiltonin vuonna 1934 ilmestyneeseen samannimiseen romaaniin  (suom. *Hyvästi, Mr. Chips*, Karisto, 1935). Sen pohjalta elokuvan käsikirjoituksen laativat R. C. Sherriff, Claudine West ja Eric Maschwitz.

Elokuvan tuotti Metro-Goldwyn-Mayerin brittiläinen osasto, ja elokuva kuvattiin Reptonin poikakoulussa ja osittain Denhamin studioilla.

## Juoni
Pidättyväinen, ikääntynyt poikien sisäoppilaitoksen latinankielen opettaja Charles Chipping (Donat), muistelee  takaumina kymmenien vuosien opettajanuraansa ja avioliittoaan  Katherinen (Garson) kanssa, jonka hän kuitenkin on menettänyt traagisesti ja jäänyt leskeksi. Puolison kuoleman jälkeen mies on uppoutunut täysin opettajan työhönsä ja noussut koulussa legendaariseen asemaan.

## Vastaanotto ja jälkimaine
Robert Donat sai roolistaan parhaan miespääosan Oscarin, jonka muina ehdokkaina olivat Laurence Olivier, Clark Gable ja James Stewart. *Hyvästi, Mr. Chips* oli Greer Garsonin ensimmäinen elokuvarooli, ja hän sai siitä naispääosan Oscar-palkintoehdokkuuden. Elokuva tuotti useita muitakin ehdokkuuksia, mutta valtaosan Oscareista vei samana vuonna ensi-iltansa saanut *[[Tuulen viemää (elokuva)|Tuulen viemää]]*.

British Film Instituten valitsemat asiantuntijat äänestivät *Hyvästi, Mr. Chipsin* vuonna 1999 yhdeksi kaikkien aikojen sadasta parhaasta brittielokuvasta.  *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Uusintaversiot
*Hyvästi, Mr. Chips* on filmattu vuonna 1969 alkuperäiselokuvaa vähemmän arvostettuna musikaaliversiona, jossa pääosaa näyttelee Peter O’Toole. Vuonna 2002 tarinasta tehtiin televisioversio, pääosassa Martin Clunes.

## Lähteet

## Aiheesta muualla
*
*
Yhdysvaltain vaalit 2016

**Yhdysvaltain kongressivaalit 2016** järjestettiin tiistaina 8. marraskuuta 2016. Kongressivaaleissa valittiin kongressin edustajainhuoneen kaikki 435 jäsentä ja kolmasosa senaattoreista eli 34 senaattoria senaattiin. Kongressivaalien kanssa samaan aikaan järjestettiin presidentinvaalit. Lisäksi valittiin joukko osavaltio- ja paikallistason lainsäätäjiä, kuten kuvernööri 12 osavaltioon.

Vaaleissa republikaanit säilyttivät enemmistön kongressin molemmissa kamareissa. Lisäksi puolueen presidenttiehdokas Donald Trump voitti presidentinvaalin, ja näin puolueella on ensi kertaa sitten vuoden 2007 hallussaan sekä liittovaltion lainsäädäntö- että toimeenpaneva elin.

## Katso myös
* Yhdysvaltain vaalit 2014
* Yhdysvaltain presidentinvaalit 2016
* Yhdysvaltain vaalit 2018

## Lähteet

## Aiheesta muualla
F1 2016

**F1 2016** on Codemastersin kehittämä Formula 1-aiheinen ajopeli, joka perustuu Formula 1 kauteen 2016. Peli on järjestyksessään yhtiön kahdeksas virallinen Formula 1 -peli. Peli julkaistiin 19. elokuuta Euroopassa.

Peli sisältää kaikki kauden 2016 kuljettajat, tallit ja radat sekä uuden Bakun katuradan Azerbaidžanissa. Pelissä on myös nyt uutena ominaisuutena manuaaliset lähdöt ja lämmittelykierros. Myös turva-auto palaa pelisarjaan vuoden tauon jälkeen. Uutena ominaisuutena on myös virtuaalinen turva-auto.

## Tallit ja Kuljettajat

## Radat

## Aiheesta muualla
* 
* Virallinen sivusto
* Codemastersin foorumi 
* Facebook
* Twitter
Dragon Ball Xenoverse

**Dragon Ball Xenoverse** (tunnetaan myös lyhenteellä **Dragon Ball XV**) on Dimpsin kehittämä ja Bandai Namco Gamesin julkaisema taistelu-/ roolipeli, joka perustuu Akira Toriyaman Dragon Ball -sarjaan. Peli julkaistiin helmikuussa 2015 PlayStation 3, PlayStation 4, Xbox 360, Xbox One -konsoleille ja Microsoft Windows -alustoille. Peli on ensimmäinen Dragon Ball -videopeli, joka on julkaistu kahdeksannen sukupolven konsoleille ja samalla myös viimeinen Dragon Ball -peli seitsemännen sukupolven konsoleille.

Pelille on julkaistu jatko-osa *[[Dragon Ball Xenoverse 2]]*.

## Aiheesta muualla
*
Rebellion Racing

**Rebellion Racing** (tunnettu aiemmin nimillä **Speedy Racing** ja **Sebah Racing**) on sveitsiläinen kilpatalli, joka kilpailee nykyään FIA World Endurance Championship -sarjassa. Talli perustettiin vuonna 2007 Speedy Racing-nimellä kilpaillen Le Mans Series -sarjassa vuoteen 2010.

## Tulokset

## Autot
* Rebellion R13
* Rebellion R-One

## Aiheesta muualla
* Kotisivut
Muistot

**Muistot** (*The Dead*) on John Hustonin viimeiseksi jäänyt elokuvaohjaus, joka sai ensi-iltansa joulukuussa 1987 nelisen kuukautta hänen kuolemansa jälkeen. Komediallinen draama perustuu James Joycen novelliin ”Kuolleet” kokoelmasta *[[Dublinilaisia]]*, ja sen käsikirjoitti ohjaajan poika Tony Huston. Naispääosaa näyttelee ohjaajan tytär Anjelica Huston.

Lähes juonettomassa, näytelmällisessä tarinassa ryhmä ihmisiä kokoontuu 1900-luvun alussa illalliselle pohtimaan kuolleiden läheisten ihmisten merkitystä heille.

## Päärooleissa

## Vastaanotto ja myöhempi arvostus
Elokuva tuotti Oscar-palkintoehdokkuudet käsikirjoituksesta ja puvustuksesta.

*[[Video-opas|Video-oppaassa]]* vuodelta 1994 Bello Romano piti *Muistoja* Hustonin ”armoitettuna testamenttina”, joka vaatii katsojalta paljon mutta palkitsee koskettavuudellaan. Hän antoi elokuvalle neljä tähteä viidestä, mikä teoksen mukaan vastaa sanallista arviota ”erinomainen”.

*[[The New York Times]]in* kriitikot valitsivat *Muistot* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
*
Jarlinson Pantano

**Jarlinson Pantano Gómez** (s. 18. marraskuuta 1988 Cali) on kolumbialainen maantiepyöräilijä. Hän edusti vuosina 2007–2011 Colombia es Pasión -joukkuetta, 2012–2014 Colombia-Coldeportes/Colombia-tallia, 2015–2016 IAM Cyclingia ja 2017–2019 Trek-Segafredo-tallia.

Pantano voitti Ranskan ympäriajossa 2016 Culoziin päättyneen, vuoristossa ajetun 15. etapin kukistettuaan loppukirissä irtiottokumppaninsa Rafał Majkan. Hän sijoittui kilpailussa lisäksi kahdella etapilla toiseksi.

Pantano jäi kiinni EPO-hormonin käytöstä helmikuussa 2019, ja Kansainvälinen pyöräilyliitto UCI antoi hänelle neljän vuoden kilpailukiellon toukokuussa 2020. Pantano ilmoitti lopettavansa uransa. Hän teki kahden kilpailun mittaisen paluun amatööritallissa kesällä 2023.

## Saavutuksia

Lähteet: Pro Cycling Stats, Cycling Archives
;2009
:Coupe des nations Ville Saguenay (alle 23-v. kilpailu), 5. etapin voitto
;2011
:Kolumbian ympäriajo, 7. etapin voitto
;2013
:Italian ympäriajo, 9. etapilla kolmas
;2014
:Välimeren ajo, mäkikirikilpailun voitto
:Italian ympäriajo, 14. etapilla kolmas
;2015
:Ranskan ympäriajo, kokonaiskilpailussa 19:s, 16. etapilla kolmas
;2016
:Sveitsin ympäriajo, kokonaiskilpailussa neljäs, 9. etapin voitto
:Ranskan ympäriajo, kokonaiskilpailussa 19:s, 15. etapin voitto, 17. ja 20. etapilla toinen
;2017
:Aika-ajon Kolumbian-mestaruus
:Espanjan ympäriajo, 19. etapilla toinen
;2018
:Katalonian ympäriajo, 5. etapin voitto

## Lähteet
Strontiumsulfaatti

**Strontiumsulfaatti** (SrSO4) on strontium- ja sulfaatti-ionien muodostama epäorgaaninen ioniyhdiste. Yhdistettä voidaan käyttää metallisen strontiumin ja muiden strontiumyhdisteiden valmistukseen, pigmenttinä ja lasitteiden ja lasin valmistukseen. Luonnossa strontiumsulfaattia esiintyy selestiittimineraalissa ja eräissä säde-eläimissä.

## Ominaisuudet
Huoneenlämpötilassa strontiumsulfaatti on valkoista kiteistä ainetta. Yhdiste on niukkaliukoinen veteen ja sen liukoisuustulo 18&nbsp;°C:n lämpötilassa on 3,8·10-7. Hieman paremmin strontiumsulfaatti liukenee happamiin tai emäksisiin liuoksiin ja kloridiliuoksiin. Strontiumsulfaatin alkeiskoppi on rombinen ja sen rakenne on samankaltainen bariumsulfaatin rakenteen kanssa. Jos yhdistettä doupataan dysprosiumilla tai tuliumilla, ilmenee kuumennettaessa 140&nbsp;°C:n lämpötilaan termoluminesenssi-ilmiö. Säde-eläimiin kuuluvan Acantharea-luokan eliöiden tukiranka koostuu strontiumsulfaatista.

## Valmistus ja käyttö
Strontiumsulfaattia voidaan valmistaa saostamalla veteen liukenevan strontiumsuolan, esimerkiksi strontiumkloridin, liuoksesta sulfaattien avulla. Toinen tapa on neutraloida strontiumoksidia, -hydroksidia tai -karbonaattia rikkihapolla.
:SrCl2 + Na2SO4 → SrSO4 + 2 NaCl
:SrO + H2SO4 → SrSO4 + H2O
:SrCO3 + H2SO4 → SrSO4 + H2O + CO2

Strontiumsulfaattia käytetään muiden strontiumyhdisteiden ja edelleen metallisen strontiumin valmistukseen. Sitä voidaan käyttää myös ilotulitteissa punaista valoa tuottamaan, kristallilasin valmistukseen ja lasitteiden valmistukseen. Aikaisemmin sitä on käytetty myös valkoisena pigmenttinä maaleissa strontiumvalkoisen nimellä.

## Lähteet

## Aiheesta muualla
*
You

**You** voi tarkoittaa ainakin seuraavia:

* You, piirikunta Zhuzhoun kaupungin alueella Hunanissa, Kiinassa
* ”You”, Tarot-yhtyeen singlekappale albumilta *[[Crows Fly Black]]* vuodelta 2006
* ”You”, Robin Stjernbergin kappale, Ruotsin edustaja Eurovision laulukilpailussa 2013
* ”You”, Lost Kingsin kappale vuodelta 2016
* "You", Tornike Qipianin kappale, Georgian edustaja Eurovision laulukilpailussa 2021
* *[[You (elokuva)|You]]*, yhdysvaltalainen elokuva vuodelta 2009.
* *[[You (televisiosarja)|You]]*, yhdysvaltalainen televisiosarja
* You-nimisiä henkilöitä:
**  You, japanilainen näyttelijä ja laulaja
** You Xie (s. 1958), kiinalais-saksalainen poliitikko, toimittaja ja kirjailija
** You Si-kun (s. 1948), taiwanilainen poliitikko, ministeri ja parlamentin puhemies
** You Young (s. 2004), eteläkorealainen taitoluistelija.

## Katso myös
* Yu
* Ju
Compagnie du Chemin de fer Montreux Oberland bernois

**Compagnie du Chemin de fer Montreux Oberland bernois SA** (, lyhenne **MOB**) on sveitsiläinen rautatieyhtiö, joka omistaa rautatien ja harjoittaa rautatieliikennettä Lounais-Sveitsissä, Vaud’n ja Bernin kantoneissa välillä Montreux–Lenk. Radan varrella on tunnettuja talviurheilukeskuksia kuten Château-d’OEx, Rougemont, Gstaad, Saanenmöser ja Zweisimmen.

MOB kuuluu vaud’laiseen *GoldenPass* -markkinointiyhteenliittymään, jonka muut yhtiöt ovat Transports Montreux-Vevey-Riviera SA (MVR), *Garage Parc Montreux Gare SA* (GPMG) ja *Voyages et Services Automobiles MOB SA* (VSA).

## Historiaa
MOBin rautatie rakennettiin ja otettiin käyttöön vaiheittain vuosina 1901–1912:
* Montreux – Les Avants, vuonna 1901
* Les Avants – Montbovon, vuonna 1903
* Montbovon – Château-d’OEx – Gstaad, vuonna 1904
* Gstaad – Zweisimmen, vuonna 1905
* Zweisimmen – Lenk, vuonna 1912.

## Toiminta
MOB omistaa radan lisäksi radalla käytettävän junakaluston sekä asema- ym. tiloja. Yhtiön liikevaihto oli vuonna 2015 74 milj. Sfr, josta lipputulojen osuus oli noin viidennes. Henkilöstön määrä oli 348.

## Rataverkko
MOBin radan pituus on 74 kilometriä. Rataverkko on kapearaiteinen (1&nbsp;000&nbsp;mm). Radan korkeusero on 880 metriä: matalin kohta Montreux’ssä (395&nbsp;m mpy.) ja korkein kohta Saanenmöserissä (1&nbsp;275&nbsp;m mpy.). Rautatien jyrkin osuus on välillä Montreux–Montbovon (73 promillea). Rata on sähköistetty (900 V, tasajännite).

Yhtiön rata liittyy teknisesti Montbovonissa TPF:n rataverkkoon. Vaihtoyhteys on lisäksi Montreux’ssä SBB:n juniin ja Zweisimmenissä BLS:n juniin.

## Junaliikenne
MOBin junilla kulki vuonna 2015 noin 3,0 miljoonaa matkustajaa, suurelta osin matkailijoita.

## Lähteet
*

### Viitteet

## Aiheesta muualla
Pantxi Sirieix

**François Pantxi Sirieix** (s. 7. lokakuuta 1980 Bordeaux, Ranska) on ranskalainen jalkapalloilija. Hänen pelipaikkansa on keskikentän keskellä. Sirieix edustaa Ranskan Ligue 1:ssa pelaavaa Toulousea.

Sirieix nousi Auxerren kakkosjoukkueesta edustusjoukkueeseen kesällä 1999 ja pelasi seurassa 28 Ligue 1:n ottelua vuosina 2002–2004. Kesällä 2004 hän siirtyi Toulouseen, jossa hän on pelannut 216 Ligue 1:n ottelua (tilanne kauden 2015–2016 jälkeen).

## Lähteet
Lasivaskitsat

**Lasivaskitsat** (*Ophisaurus*) on vaskitsojen suku.

## Kuvaus

Joidenkin muiden vaskitsojen tapaan myös lasivaskitsat muistuttavat erehdyttävästi käärmeitä, vaikka ne tosiasiassa ovat raajattomia liskoja. Nimensä lasivaskitsat ovat saaneet siitä, että niiden häntä katkeaa hyvin helposti. Tästä on hyötyä, kun jokin petoeläin ahdistelee lasivaskitsaa. Kiemurteleva häntä harhauttaa saalistajaa, ja lasivaskitsa pääsee pakoon.

## Luokittelu

Lasivaskitsat ovat liskoja ja ovat läheistä sukua varaaneille ja gilaliskoille.

Seltopusikki (*Pseudopus apodus*) luokiteltiin ennen lasivaskitsoihin, mutta siirrettiin myöhemmin sukuun *Pseudopus* neljän sukupuuttoon kuolleen lajin kanssa. Se on yleinen Kaakkois-Euroopassa ja Länsi-Aasiassa. Seltopusikki viihtyy pehmeikköjen ja kasvillisuuden lomassa ja piileskelee mielellään kivien koloissa. Se saattaa kasvaa jopa 1,2 metriä pitkäksi.

### Lajit

Lasivaskitsoihin luokitellaan 13 lajia:

* *[[Ophisaurus attenuatus]]*
* *[[Ophisaurus buettikoferi]]*
* *[[Ophisaurus ceroni]]*
* *[[Ophisaurus compressus]]*
* *[[Ophisaurus gracilis]]*
* *[[Ophisaurus hainanensis]]*
* Eteläkiinanlasivaskitsa *Ophisaurus harti*
* *[[Ophisaurus incomptus]]*
* *[[Ophisaurus koellikeri]]*
* *[[Ophisaurus mimicus]]*
* *[[Ophisaurus sokolovi]]*
* *[[Ophisaurus wegneri]]*
* *[[Ophisaurus ventralis]]*

## Lähteet

* 

## Aiheesta muualla
*ITIS: Ophisaurus
Survivor (täsmennyssivu)

**Survivor** voi tarkoittaa ainakin seuraavia:

* Survivor, yhdysvaltalainen rockyhtye
* *[[Survivor (Barry Mannin albumi)|Survivor]]*, Barry Mannin albumi vuodelta 1975
* *[[Survivor (Survivorin albumi)|Survivor]]*, Survivor-yhtyeen albumi vuodelta 1979
* *[[Survivor (Destiny’s Childin albumi)|Survivor]]*, Destiny’s Childin albumi vuodelta 2001
* ”Survivor”, Pargin kappale vuodelta 2025, Armenian edustaja Eurovision laulukilpailussa 2025
* *[[Selviytyjät]]* (*Survivor*), tositelevisiosarja
* *[[Survivor (vuoden 2015 elokuva)|Survivor]]*, James McTeiguen ohjaama elokuva vuodelta 2015
* *[[Survivor (vuoden 2021 elokuva)|Survivor]]*, Barry Levinsonin ohjaama elokuva vuodelta 2021
* *Survivor*, Octavia E. Butlerin romaani vuodelta 1978
* *Eloonjäänyt* (*Survivor*), Chuck Palahniukin romaani vuodelta 1999
* Survivor Series, yhdysvaltalainen showpainitapahtuma.
Hitlerjunge Salomon

**Hitlerjunge Salomon** (useassa maassa nimellä **Europa, Europa**) on Agnieszka Hollandin käsikirjoittama ja ohjaama draamaelokuva vuodelta 1990. Se perustuu holokaustista selviytyneen Solomon Perelin 1989 ilmestyneeseen omaelämäkertaan ja kertoo saksanjuutalaisesta pojasta, joka liittyy Hitler-Jugendiin salatakseen syntyperänsä. Hän etenee natsieliittiä kouluttavaan sotilasakatemiaan.

Elokuvan kuvaamia nuoren pojan vaiheita luonnehditaan uskomattomiksi, kauhistuttaviksi ja miltei absurdeiksi.

Nimiosaa elokuvassa esittää Marco Hofschneider ja muita päärooleja Klaus Abramowsky, Michele Gleizer, Rene Hofschneider, Nathalie Schmidt, Delphine Forest ja Julie Delpy. Solomon Perel esiintyy elokuvassa itsenään.

*Hitlerjunge Salomon* palkittiin parhaan elokuvan Golden Globe -palkinnolla. Se oli parhaan sovitetun käsikirjoituksen Oscar-palkintoehdokkaana 1992. Sen odotettiin saavan myös parhaan vieraskielisen elokuvan ehdokkuuden, mutta Saksa ei asettanut sitä maansa ehdokkaaksi Oscareihin. Sitä ei kansainvälisestä suosiosta huolimatta nähty myöskään Berliinin elokuvajuhlilla.

*[[The New York Times]]in* kriitikot valitsivat *Hitlerjunge Salomonin* vuonna 2004 yhdeksi kaikkien aikojen tuhannesta parhaasta elokuvasta maailmassa.

Elokuvaa ei ilmeisesti ole esitetty Suomen teattereissa eikä televisiossa.

## Lähteet

## Aiheesta muualla
* 
* 
*
Bill Johnson (pastori)

**Bill Johnson** (s. 1951) on uuskarismaattinen kristillinen herätyssaarnaaja, kiertävä puhuja, kirjailija ja vanhempi pastori Bethel Church -seurakunnassa Reddingissa, Kaliforniassa. Hän on esiintynyt televisio-ohjelmissa, joita Christian Broadcasting Network (CBN) ja Trinity Broadcasting Network (TBN) lähettävät, sekä Darren Wilsonin elokuvissa kuten *Valkeuksien Isä (Father of Lights) *ja *Holy Ghost Reborn*.

## Elämäkerta
Johnson on viidennen sukupolven pastori. Hänen isänsä, M. Earl Johnson oli ollut vanhempi pastori Bethel Churchissä, sitten Assemblies of God -kirkkokunnassa, Reddingissä vuodesta 1968 vuoteen 1982. Bill Johnson tapasi tulevan vaimonsa Benin Bethelissä vuonna 1969. He toimivat pastoreina Mountain Chapelissa Weavervillessa, Kaliforniassa vuosina 1978–1996. Vuonna 1987, etsiessään parantumisherätystä, hän osallistui konferenssiin John Wimberin kanssa Hän sai lisää inspiraatiota, kun osallistui Toronton siunaus -herätykseen vuonna 1995. Bill ja Beni Johnson palasivat Bethel Churchiin Reddingiin pastoreiksi helmikuussa 1996. Vuonna 1998 he aloittivat Bethel School of Supernatural Ministry "kouluttaakseen sukupolven, joka vaeltaa 'herätyskulttuurissa'".

## Julkaistuja teoksia
* *When Heaven Invades Earth* (Destiny Image Publishers, 2003) 
* *The Supernatural Power of a Transformed Mind* (Destiny Image Publishers, 2005) 
* *When Heaven Invades Earth Devotional & Journal* (Destiny Image Publishers, elokuu 2005) 
* *Shifting Shadow of Supernatural Power: A Prophetic Manual for Those Wanting to Move in God's Supernatural Power* (yksi kirjoittajista) (Destiny Image Publishers, elokuu 2006) 
* *Dreaming With God* (Destiny Image, joulukuu 2006) 
* *Supernatural Ways of Royalty* (yksi kirjoittajista) (Destiny Image Publishers, 2006) 
* *The Supernatural Power of a Transformed Mind 40-Day Devotional and Personal Journal* (Destiny Image, syyskuu 2006) 
* *Here Comes Heaven!: A Kid's Guide to God's Supernatural Powe*r (co-author) (Destiny Image, lokakuu 2007) 
* *Face to Face with God *(Charisma House, 2007) 2007) 
* *Strengthen Yourself in The Lord *(Destiny Image Publishers, 2007) 
* *A Life of Miracles: A 365 day guide to prayer and miracles 
* *Strengthen Yourself in the Lord* (äänikirja) (Destiny Image, helmikuu 2008) 
* *Release the Power of Jesus* 
* *Essential Guide to Healing* (yksi kirjoittajista) (Chosen Books, 2011) 
* *Hosting the presence* (Destiny Image, 
* *Experience the Impossible'' (Chosen Books, 2014) 

## Katso myös
* Bethel Church (Redding, Kalifornia)

## Lähteet

## Aiheesta muualla
* Bill Johnson Ministeries
* Bethel Churchin verkkosivu
Grip (televisio-ohjelma)

**Grip** () on saksalainen automakasiinoohjelma, jota on esitetty vuodesta 2007 alkaen RTL2-kanavalla.
Suomessa ohjelmaa näyttää MTV3 Max-kanava.

## Aiheesta muualla
* Kotisivut
* Facebook
* Youtube
Adam DeVine

**Adam Patrick DeVine** (s. 7. marraskuuta 1983) on yhdysvaltalainen näyttelijä.

DeVine aloitti seurustelun näyttelijä Chloe Bridgesin kanssa helmikuussa 2015. Pari kihlautuivat lokakuussa 2019 viiden vuoden seurustelun jälkeen ja heidät vihittiin 9. lokakuussa 2021.

## Filmografia

## Lähteet
Aerosteon

**Aerosteon** oli teropodeihin kuulunut dinosaurussuku. Sukuun kuului yksi laji (*A. riocoloradensis*). Se eli 85 miljoonaa vuotta sitten liitukaudella.

*Aerosteon* tarkoittaa "ilmaluuta". Nimi tulee *Aerosteonin* ilmatäytteisistä paikoista sen luissa.

## Fossiilit
*Aerosteonin* fossiileita on löydetty Argentiinasta, Anacleton muodostelmasta. *Aerosteonista* on löydetty sekalaisia fossiileita, muun muassa osittainen kallo, selkä-ja kaulaluita ja lonkkaluu.

## Ulkonäkö ja koko
*Aerosteon* kasvoi yhdeksän metriä pitkäksi.

*Aerosteonin* ehkä mielenkiintoisin ominaisuus on että sillä oli linnunkaltainen hengityselimistö. *Aerosteonin* hengityselimistö edusti varhaisessa vaiheessa lintujen hengityselimistöä.

## Lähteet
Marco Lundberg

**Marko Lundberg** (taiteilijanimeltään **Marco Lundberg,** s. 8. helmikuuta 1978 Lahti) on suomalainen laulaja, joka kruunattiin vuoden 2016 tangokuninkaaksi Seinäjoen Tangomarkkinoilla. Vuonna 2014 hän voitti Kiuruveden Vihreät Niityt -iskelmätapahtuman Toivo Kärki -laulukilpailun miesten sarjan  . Tästä eteenpäin hän oli usean vuoden ajan Toivo Kärki -konserttisarjassa yhtenä laulusolisteista . Heinäkuussa 2017 julkaistiin Lundbergin ensimmäinen single "Sua vailla", jolla häntä säestää Riku Niemi Orchestra.

Lundbergin isä Voitto Lundberg oli iskelmälaulaja Taisto Tammen veli. Lundberg on naimisissa Jaana Lundbergin kanssa, ja parin uusioperheessä on neljä lasta.

## Lähteet
Martha Neiglick-Platonoff

**Martha Platonoff**, o.s. *Neiglick* (20. syyskuuta 1889 Helsinki – 9. elokuuta 1964 Helsinki) oli suomalainen ikoni- ja taidemaalari sekä puku- ja lavastesuunnittelija.

Martha Platonoffin vanhemmat olivat filosofian tohtori Hjalmar Neiglick (1860–1889) ja Helene Kristina Lupander (s. 1868). Hän opiskeli Suomen Taideyhdistyksen piirustuskoulussa 1904–1906 sekä R. Petersenin johdolla Kööpenhaminassa 1911–1912 ja Académie Ransonissa Pariisissa 1913. Platonoff toimi Ruotsalaisen teatterin ja Suomen Kansallisoopperan lavastus- ja pukusuunnittelijana. Hän aloitti ikonimaalauksen tultuaan ortodoksisen kirkon jäseneksi 1948 ja hänen maalaamiaan ikoneita on useissa 1950- ja 1960-luvulla rakennetuissa ortodoksisissa kirkoissa.

Martha Platonoff oli pukusuunnittelijana vuonna 1941 valmistuneessa elokuvassa Poretta eli Keisarin uudet pisteet.

## Lähteet

## Aiheesta muualla
* Suomalaisen kuvataiteen bibliografia : Martha Neiglick-Platonoff
Sian Ka'an

**Sian Ka'an** on Tulumin kunnassa, Quintana Roon osavaltiossa, Jukatanin niemimaalla sijaitseva luonnonsuojelualue. Alueella on trooppisia metsiä, mangrovemetsiä ja suota. Rannikolla on myös valliriutta. Sian Ka'anissa on hyvin paljon erilaisia kasvi- ja eläinlajeja. Erityisesti lintulajeja on yli 300. Nisäkkäistä alueella on muun muassa jaguaareja, oselotteja, bairdintapiireja ja puumia. Sian Ka'an tarkoittaa mayakielellä *taivaan alkua*. Alueen koko on yli viisituhatta neliökilometriä, ja alueella on noin 120 kilometriä rantaviivaa. Sian Ka'an valittiin UNESCOn maailmanperintöluetteloon vuonna 1987.


Bridge in Sian Ka´an.jpg|Silta Sian Ka'anissa
Punta Allen Beach.JPG|Punta Allen ranta
México - Sian Ka'an, Mangles 2.JPG


## Lähteet

## Aiheesta muualla
Linnea Piponius

**Linnea Anna-Maria Piponius** (16. helmikuuta 1896 Viipuri – 27. maaliskuuta 1979 Helsinki) oli suomalainen taidemaalari.

Linnea Piponiuksen vanhemmat olivat Teknillisen korkeakoulun professori August Piponius ja Lydia Irene Malmström. Hän opiskeli Helsingin yliopiston piirustussalissa 1914–1919, Suomen Taideyhdistyksen piirustuskoulussa 1917 sekä Taideteollisen keskuskoulun piirustuksenopettajakurssilla 1932–1935. Hänen töitään oli esillä Berliinissä 1927 ja 1931. Piponius toimi piirustuksenopettajana oppikoulussa vuodesta 1935 alkaen.

## Kirjallisuutta
* *Linnéa Piponius : luonnoksia seinämaalauksiin*. Galerie Hörhammer, Helsinki 1941

## Lähteet

## Aiheesta muualla
* Linnea Piponius. Suomalaisen kuvataiteen bibliografia.